**ИНФОРМАТИВНИ ЛИСТ СПИСАК ЗА ПРОВЕРУ ДОСТУПНОСТИ ЗА ПОСЛОДАВЦЕ**

Послужите се овим списком да добијете идеје за побљшање флексибилности и доступности радних места у вашој организацији.

За почетак можете да размислите о примени једног или више од следећих принципа или програма:

Једнаке могућности запошљавања и/или програм разноврсности

Разумно прилагођавање / флексибилни радни аранжмани

Акциони план за доступност

Разноврсност и откривање

Смернице за повратак на посао

Програми обуке за подизање свести о инвалидитету

Руководиоци који промовишу рад особа са инвалидитетом

Менторство особа са инвалидитетом

Мреже запослених особа са инвалидитетом

Такође можете да размотрите и следеће идеје које могу да помогну вашој организацији да постане доступније радно место на којем би се особе са инвалидитетом радо запослиле:

Како се у вашој организацији припремају огласи за слободна радна места – да ли подстичу особе са инвалидитетом да се пријаве и да ли су огласи доступни на интернету и у штампаним медијима (на пример, на Брајовој азбуци или крупно штампани).

Проширите потрагу ваше организације за кандидатима тако што ћете огласе за слободна радна места послати организацијама које пружају услуге особама са инвалидитетом или службама за запошљавање особа са инвалидитетом.

Обезбедите радну праксу (work experience) или понудите обуку (traineeship) или учење у привреди (apprenticeship) особама са инвалидитетом да прошире своја знања и вештине и нађу стални посао.

Промените формат разговора за посао да би се омогућила разумна прилагођавања, као што су приступ просторијама, могућности за присуство особе за подршку или заступника или ангажовање тумача за Auslan.

Преиспитајте стил, понашање, начин постављања питања и задатке за процену способности кандидата да би они одговарали особама са инвалидитетом.

Када понудите посао особи са инвалидитетом, нека вам постане стална пракса да разговарате о сваком разумном прилагођавању.

Обезбедите материјале за обуку у доступним форматима, као што су титловани видео филмови, текстови на једноставном енглеском језику, унутрашњи системи информацијске технологије који су компатибилни са програмима за читање са екрана и другу асистивну технологију.

Организујте куповину и инсталирање свих модификација радног места, помагала и асистивне технологије.

Успоставите процедуре за евакуацију у ванредним ситуацијама које су погодне за особе са инвалидитетом.

Проверите да ли:

* су ваш паркинг, улаз и пријемне просторије лако доступне и безбедне за особе са инвалидитетом;
* су подови клизави и да ли су довољно чврсти и глатки за особе које користе инвалидска колица или ходалицу;
* су просторије за састанке и излази довољно пространи да би се особе које користе инвалидска колица кретале без препрека и ограничења; и
* сви корисници могу лако и сами да отворе сва врата, тј. да врата нису тешка или тешка за отворити и да су кваке на одговарајућој висини.

JobAccess може да вам помогне да повећате флексибилност и доступност радних места. За више информација, погледајте вебсајт www.jobaccess.gov.au или назовите саветника JobAccess-а на 1800 464 800 – позиви са мобилних телефона се наплаћују.